《暮登香山》
明代·吴扩

石门亘西天，幽花央山路。归鸟竞喧呼，夕阳隐芳树。

登登青厓端，偶与群公遇。散坐云壑间，会兹静中趣。

纤月何娟娟，清风洒襟素。

作者简介：苏州府昆山人，字子充。以布衣游缙绅间，工诗，自号山人。遍游南北诸名胜，至老不衰。嘉靖中避倭乱居金陵，尝以元日赋诗奉怀分宜相公，当时传为笑谈。有《贞素堂集》。